Publication: Magyar Közlöny
Issue: MK-2003-110 (Year: 2003, Number: 110)
Era: 1990-2004
Section: eljárásról szóló 1997. évi C. törvény (a továbbiakban: Ve.)
Paragraph Index: 928

117. §-ának (1) bekezdésében foglalt hatáskörében eljárva a Pedagógusok Demokratikus Szakszervezete képviseletében Kerpen Gábor által benyújtott népi kezdeményezés aláírásgyûjtõ ívének hitelesítése tárgyában meghozta a következõ határozatot: Az Országos Választási Bizottság az aláírásgyûjtõ ív mintapéldányát hitelesíti. A határozat ellen az annak közzétételét követõ 15 napon belül az Alkotmánybírósághoz címezve az Országos Választási Bizottsághoz lehet kifogást benyújtani. Indokolás I. A Pedagógusok Demokratikus Szakszervezete 2003. szeptember 11-én országos népi kezdeményezés aláírásgyûjtõ íve mintapéldányának hitelesítését kérte az Országos Választási Bizottságtól. Az aláírásgyûjtõ íven a következõ szerepel: „Az Országgyûlés tûzze napirendjére és tárgyalja meg a Közoktatási törvény módosítását abból a célból, hogy ne lehessen a minden munkavállaló számára — így a pedagógus számára is — a Munka Törvénykönyvében, illetve a Közalkalmazottak jogállásáról szóló törvényben meghatározott rendkívüli munkavégzésen kívül a pedagógus számára többlettanítást/többletmunkavégzést a munkáltató által egyoldalúan elrendelni.” Az Országos Választási Bizottság egyhangúlag megállapította, hogy az aláírásgyûjtõ ív a törvényben meghatározott formai, valamint a feltett kérdésre vonatkozó tartalmi követelményeknek eleget tesz, ezért hitelesítésének akadálya nincs. II. A határozat a Ve. 117. §-án, 118. §-án és 131. §-án, az Nsztv. 2. §-án, 17. §-án, valamint 18. §-án, a jogorvoslatról való tájékoztatás a Ve. 130. §-ának (1) bekezdésén alapul. Dr. Ficzere Lajos s. k., az Országos Választási Bizottság elnöke Az Országos Választási Bizottság 116/2003. (IX. 18.) OVB h a t á r o z a t a

Source: https://magyarkozlony.hu/hivatalos-lapok/45e9ef8a57d7041f3bfcebb9bc2f50b709346624/dokumentumok/9a3c4dec9a281e90bb9072a46b356eeed337be59/letoltes